É ngab nyí ńdzɔ myǎyi vaa: ngab samana yǎ dzād ángundǎ óvə́ga dá, ai ngab samana yǎ dzād ángunda fón dá. 14Tə́bə́gá yǎ ḿbɔ̄n á nə: éfās áwômǒ yā ngab m̀bɔ́n dzyā, nálā tē wâtian nâ: ábīm ngab awômo, ângunda dá, amú ngab awôm yákwī ńgúmā ángunda. 15Bâyi vǎ ńtōmbá ḿbɔ̄g á ńkunda míńtómba miǹtɛd míbɛ̄ yā mə̄fúb mə́dîgǎ yā Ísraɛ̂l, ású bífái, mə́túnuŋa bádígi ai mətúnuŋa mə́ elad. Endə́gə́lə́ miǹsə́m dzáán dzīlí, Ǹtondôbə Zambá énye a kɔ́bɔ. 16Ayɔŋ ásə̄ lâyəan dzálā ńtɔ́lɔ tě ású etɔŋ ǹtómba yā Ísraɛ̂l. 17Etɔŋ ńtómba yâyi nɔ̌ŋ á byə́m bíé mə́túnuŋa bádīgi, bifái ai esoe məyɔg, ábǒg mə́bóg, ai məbóg mə́ ḿkpámáŋ ngɔn, bəsábad ai bikóan bísə̄ yā ndá Īsraɛ̂l. Énye ǎ yi və́ byə́m ású mə́túnuŋa mə́ ńsə́m, ai bifái, ai mətúnuŋa bádīgi ású endə́gə́lə́ míńsə́m yā ndá Īsraɛ̂l. 18Éyə Ǹtondôbə Zambá ā kɔ́bɔ̄ ná: Á ngɔn osú é tɔá álū dá, wayi nɔ̌ŋ étɔ̌ŋ nyǎg yā é nə́ təge ai atǎ, ású évaa ǹsə́m yā ḿfūfúb étɔbɔgɔ. 19Fada a yi nɔ̌ŋ məkǐ yā étsígā ású ńsə́m, ǎ ngásoe mɔ́ á bə̄yóm mə́ndíé mə́ ḿbɛ́ yā Ndá, á mə̄búg mə́nyǐ yā étə́lega álatâr ai məndíé yā ḿbɛ́ óngóla yǎ ńsə̌ŋ yā ńnə̄m étēde. 20Éyə̄ fə wǎyi bɔ̌ nálā dzam də́dā, ngɔn e tɔá mə̄lú zamgbál ású é mod ósə a sə́m á fūán, ngə́ á ńdzə́mə̄ná fəg. Éyə myǎyi bɔ éndə́gə́lə́ míńsə́m ású Ndá nālá. 21Ngɔn osú e tɔá mə̄lú awômo ai mə́nyi, abóg Páska dáán dīlí, abóg tē lâyi tɔbɔ̌ mə́lú zamgbál, bâyi dí bə̄ḿbāŋálǎ yā bə́ nə́ təge ai ekɔ̌g sāŋ. 22Amǒs tē, etɔŋ ńtómba yâyi túnī ású díé nyémēn ai ású ńgúmā áyɔ̌ŋ yā ńnam ǹnóm nyag, anə́ mə̄túnuŋa ású ńsə́m.